Դառնալ Ջոն Լենոն (ֆիլմ)

Դառնալ Ջոն Լենոն (), 2009 թվականին նկարահանված բրիտանական կենսագրական ֆիլմ Ջոն Լենոնի պատանեկության տարիների մասին, որի ռեժիսորը Սեմ Թեյլոր Վուդն է։ Ֆիլմը հիմնված է Ջոն Լենոնի խորթ քույր Ջուլիա Բրեդի գրած գրքի վրա։ Ֆիլմը թողարկվել է 2009 թվականի Լոնդոնի ֆիլմերի փառատոնի ժամանակ։

Սյուժե 
Ֆիլմի գործողությունները տեղի են ունենում 1955 թվականին։ Մահանում է Ջոնի քեռին՝ Ջորջ Սմիթը։ 5 տարեկանից Ջոնն ապրում է իր հորաքրոջ (ոչ արյունակից) հետ, ով տղային մեծացրել և դաստիարակել է հարազատ որդու նման։ Նրա մայրը՝ Ջուլիան, որդուն լքել է դեռ վաղ հասակում։ 15-ամյա Ջոնը շփվում է երկուսի հետ էլ, որոնք փորձում են արժանանալ Ջոնի սիրուն։ Հորաքույն ամեն կերպ փորձում է օգնել տղային ուսման մեջ, կյանքում վտանգավոր իրավիճակներից հեռու է պահում։ Այդ ամենին հակառակ, Ջոնի մայրը հայտնվում է միայն երիտասարդ տարիքում և փորձում ծանոթանալ ու մտերմանալ որդու հետ։

Լենոնը սովորում է ոչ շատ լավ, կնամոլի նման վազում է աղջիկների հետևից, հաճախ է հայտնվում կոնֆլիկտային իրավիճակներում։ Ընտանեկան վիճաբանություններից հոգնած՝ նա վերցնում է իր կիթառն ու սկսում երգեր գրել, իսկ ավելի ուշ Փոլ Մաքքարթնիի (Թոմ Սանգստեր) և Ջորջ Հարիսոնի (Սեմ Բելլ) հետ ստեղծում է երաժշտական խումբ։

Դերերում

Մրցանակներ 
2010 թվականի փետրվարի 21-ին Լոնդոնի BAFTA մրցանակաբաշխության ժամանակ ֆիլմն առաջադրվել է մի քանի անվանակարգերում՝ «Լավագույն ֆիլմ», «Լավագույն բրիտանական ֆիլմ»։ «Երկրորդ պլանի լավագույն դերասանուհի» անվանակարգի համար պայքարում էին դերասանուհիներ Քրիստին Սքոթ Թոմասն ու Էնն Մարի Դաֆը։ Վերջինս ճանաչվել է British Independent Film Awards-ի մրցանակին՝ որպես երկրորդ պլանի լավագույն դերասան։

Ֆիլմը մրցանակաբաշխության ընթացքում ոչ մի անվանակարգի և մրցանակի չի արժանացել։

Հետաքրքիր փաստեր 
 Ֆիլմի բնօրինակ անվանումը՝ Nowhere Boy, կրկնում է The Beatles խմբի «Nowhere Man» երգի անվանումը։ Ֆիլմի ողջ ընթացքում մի քանի անգամ հնչում է «Դու գալիս ես անհայտից» () արտահայտությունը։
 Իրական Փոլ Մաքքարթնին ձախլիկ է եղել, ուստի նրա դերը խաղացող դերասանը՝ Թոմաս Սանգսթերն ստիպված է եղել սովորել նվագել ձախ ձեռքով։

Ծանոթագրություններ 

2009 ֆիլմեր
Բրիտանական ֆիլմեր
Կենսագրական ֆիլմեր
Անգլերեն ֆիլմեր
Բրիտանական դրամա ֆիլմեր
Գրական ստեղծագործությունների էկրանավորումներ
2000-ականների դրամա ֆիլմեր
Ֆիլմեր, որոնց գործողությունները տեղի են ունենում Անգլիայում
Բրիտանական կենսագրական ֆիլմեր
Ֆիլմեր, որոնց գործողությունները տեղի են ունենում 1940-ականներին
The Weinstein Company ֆիլմեր
Բրիտանական երաժշտական ֆիլմեր
Կանադական դրամա ֆիլմեր
Կանադական երաժշտական ֆիլմեր
Իրական դեպքերի հիման վրա նկարահանված ֆիլմեր
Բրիտանական վավերագրական ֆիլմեր